A **Universidade de Roma La Sapienza** (en italiano: ***Università degli Studi di Roma La Sapienza***) é unha institución de ensino superior localizada en Roma. É unha das máis antigas e maiores universidades do mundo en número de estudantes, tendo máis de 110 000. Tamén é coñecida como Universidade de Roma I.

Coñecida antigamente como **Università degli Studi di Roma "La Sapienza"**, é unha das maiores universidades europeas e unha das máis antigas do mundo, fundada en 1303. La Sapienza é unha das universidades máis prestixiosas de Italia e do mundo, e adoita aparecer no primeiro posto da clasificación nacional e do sur de Europa. En 2018 foi considerada a primeira do mundo en estudos clásicos e de historia antiga.

Historia
--------

*Palazzo della Sapienza*, sede da universidade ata 1935
Novo campus da universidade, construído en 1935 por Marcello Piacentini, nunha imaxe de 1938
O século XIV había en Roma diversas institucións escolásticas, sen que calquera delas fose recoñecida oficialmente pola Igrexa e, ao mesmo tempo, fose externa á Igrexa. Por medio da bula *In Supraemae Praeminentia Dignitatis* do papa Bonifacio VIII, o 20 de abril de 1303 naceu a primeira universidade romana, a *Studium Urbis*. O financiamento chegou por unha nova taxa sobre o viño estranxeiro e por contribucións de nobres romanos. O diñeiro empregouse para comprar o palacio onde hoxe se atopa a igrexa de Santo Ivo, dentro do campus da universidade. Aínda que permanecese pechada durante o pontificado de Clemente VII, os papas seguintes fixeron retomar a actividade de ensino e investigación, promovendo o xurdimento de novas cátedras. No século XVII construíuse a nova sede, ordenada por Alexandre VII.

Tras sucesivas reformas, durante o período de transición dos Estados Pontificios ao reino de Italia puídose verificar unha progresiva laicización da universidade. En 1870, deixou finalmente de ser unha universidade pontificia e converteuse na universidade da capital de Italia. A Xunta Provisional do primeiro goberno (1870) enmarcou a universidade na nova lexislación nacional.

La Sapienza experimentou diversas crises, en especial coa primeira guerra mundial e co inicio do fascismo. Os docentes debían xurar lealdade ao *Duce* e os que o rexeitaron perderon a cátedra. A pesar de todas as crises, en 1935 inaugurouse a nova cidade universitaria, obra do arquitecto Marcello Piacentini.

Dende entón a Universidade de Roma La Sapienza foise reafirmando continuamente como de máis importante institución do sistema universitario italiano.

Notas
-----

1. ↑  "Anagrafe Nazionale Studenti". *miur.it*.
2. ↑  Università degli Studi di Roma "La Sapienza". "Chi siamo". Consultado o 12 de xuño de 2016.
3. ↑  "Chi siamo – Sapienza – Università di Roma". *uniroma1.it*.
4. ↑  "Sapienza University of Rome Ranking | CWUR 2017". Cwur.org. Consultado o 2019-10-18.
5. ↑  Martin, Will. "QS ranking of global universities by excellence in subjects - Business Insider". Businessinsider.fr. Consultado o 2019-10-18.

Véxase tamén
------------

|  |  |
| --- | --- |
|  | A Galipedia ten un portal sobre: ***Italia*** |

### Ligazóns externas

* Páxina oficial

|  |  |
| --- | --- |
| Control de autoridades | 
* Wd: Q209344
* WorldCat
* VIAF: 143759573
* BAV: ADV10233653
* BIBSYS: 1097912
* BNE: XX98666
* BNF: 11867955c
* BRE: 3510221
* CANTIC: a10172142
* CiNii: DA03365924
* Dialnet: 2964196
* EBID: ID
* EUFP: 999987745
* GND: 1097368-0
* GRID: grid.7841.a
* ICCU: CFIV014389
* ISNI: 0000 0001 2174 7048
* LAC: 0059D3911
* LCCN: n84036774
* MAG: 861853513
* MusicBrainz: ID
* NDL: 00916513
* NKC: ko2003182722
* NLA: 35118565
* openMLOL: 16739
* QS: ID
* ResearchGate: Sapienza\_University\_of\_Rome
* SUDOC: 026430711
* THE: ID
* ULAN: 500311293
* U-Multirank: ID

 |